ซีไอเอ็มบีคึกปีหน้าเบี้ยโตทะลุ16%
ซีไอเอ็มบี เดินหน้าแบงก์แอสชัวรันส์ปีหน้าขอโต 15-16% เล็งปรับแผนเน้นขายแบบจ่ายเบี้ยระยะยาวหวังรายได้โตต่อ
22 ธ.ค. 2554

ซีไอเอ็มบี เดินหน้าแบงก์แอสชัวรันส์ปีหน้าขอโต 15-16% เล็งปรับแผนเน้นขายแบบจ่ายเบี้ยระยะยาวหวังรายได้โตต่อ
ปรับแผนธุรกิจแบงก์แอสชัวร์รันส์ เน้นออกกรมธรรม์จ่ายเบี้ยยาวขึ้น หวังสร้างกำไรธุรกิจให้เติบโตต่อเนื่อง หลังจากยอดเบี้ยรับรวมปีนี้ดีเกินคาดโตถึง 100% ส่วนปีหน้าร่วมมือกับไทยประกันชีวิตออกกรมธรรม์ตรงกับความต้องการของลูกค้ามากขึ้น พร้อมตั้งเป้าเบี้ยรับรวมปี 2555โต 15-16% 
น.ส.ดุษฎี เกลียวปฏินนท์ ผู้ช่วยกรรมการผู้จัดการใหญ่ธนาคารซีไอเอ็มบี ไทย เปิดเผยว่า ในปีหน้าธนาคารตั้งเป้าเติบโตจากยอดขายประกันชีวิตผ่านสาขาธนาคาร หรือแบงก์แอสชัวรันส์ให้ได้ 1516% เมื่อเทียบกับเบี้ยรับรวมในปีนี้ที่คาดว่าจะได้ 900 ล้านบาท 
ทั้งนี้ ธนาคารยังร่วมกับพันธมิตรหลักบริษัท ไทยประกันชีวิต เพื่อออกผลิตภัณฑ์ทางการเงินในรูปแบบประกันต่างๆ ให้สอดคล้องกับความต้องการของลูกค้าให้มากขึ้น รวมถึงสถานการณ์ที่เกิดขึ้นในปัจจุบัน และยังมีแผนปรับแบบประกันให้มีความคุ้มครองระยะยาวมากขึ้น เพราะเชื่อว่าการปรับเปลี่ยนดังกล่าวจะช่วยให้ธนาคารมีกำไรจากการลงทุนของลูกค้ามากขึ้นตามไปด้วย
แผนการดำเนินงานด้านแบงก์แอสชัวร์รันส์ (ขายประกันผ่านธนาคาร) ของธนาคาร ช่วงปี 2555 ธนาคารตั้งเป้าหมายการเติบโตของธุรกิจแบงก์แอสชัวร์รันส์อย่างต่อเนื่อง
โดยช่วงปีหน้าธนาคารมีแผนที่จะขยับเป้าเติบโตของเบี้ยรับรวมไว้ที่ 15-16% จากช่วงปี 2554 ที่เติบโตอยู่ที่ระดับ 900 ล้านบาท ด้วยการผนึกกำลังจากพันธมิตรรายใหญ่อย่าง
“ในปีนี้เราจะเน้นแบบระยะยาวเป็นหลัก เช่น จากเดิมที่เสนอให้กับลูกค้าจะเป็นกรมธรรม์แบบ 10/4 หรือ 10/5 จ่ายเบี้ย 4 หรือ 5 ปี คุ้มครอง 10 ปี ก็อาจปรับเปลี่ยนมาเป็น 12/7 จ่ายเบี้ย 7 ปี คุ้มครอง 12 ปี โดยธนาคารยังคงรับประกันในส่วนของผลตอบแทนที่ให้กับลูกค้าในระดับสูง โดยเฉลี่ยอยู่ที่ระดับ 3.5%” น.ส.ดุษฎี กล่าว
สำหรับผลการดำเนินงานในส่วนของธุรกิจแบงก์แอสชัวรันส์ปีนี้ ถือว่ามีอัตราเติบโตได้ดีมากถึง 100% เมื่อเทียบกับปี 2553 ที่มียอดขาย 400 ล้านบาท ซึ่งถือว่ามีการเติบโตไม่ดีเนื่องจากมีผลมาจากปัญหาทางการเมือง ดังนั้นในช่วงปีหน้าเมื่อแนวโน้มเศรษฐกิจอยู่ในระดับค่อนข้างดี ธนาคารจึงมีแผนขับเคลื่อนธุรกิจแบงก์แอสชัวรันส์ให้เติบโตอย่างต่อเนื่อง เพราะเชื่อว่าประชาชนจะหันมาให้ความสนใจกับการหาความคุ้มครองให้กับตัวเองมากขึ้น